Adomas Daugirdas

Adomas Daugirdas – jūrininkas, pirmasis „Prezidento Smetonos“ kapitonas, Klaipėdos uosto kapitonas.

 Biografija 

Mokėsi Peterburge. 1916 m. baigė Balaklavos povandeninių laivų karo mokyklą. Kaip jūrų leitenantas dalyvavo mokomojo būrio laivo kelionėje aplink pasaulį.

1918 m. grįžo į Lietuvą ir stojo savanoriu į kariuomenę, dalyvavo nepriklausomybės kovose, buvo kariuomenės žvalgas, automobilių bataliono vadas. Išėjęs iš kariuomenės buvo Amerikos lietuvių akcinės bendrovės direktoriumi.

1927 m. tapo naujai įsigyto laivo „Prezidentas Smetona“ kapitonu. Gruodžio mėnesį Daugirdą kapitono pareigose pakeitė Antanas Kaškelis.„Kardas“ 1927 m. Nr.33 psl.491

1934 m. sausio 24 d. Liudvikui Stulpinui išėjus į pensiją perėmė uosto kapitono pareigas.„ABC“. 1934 m. sausio 28d. psl.2 Šiose pareigose išbuvo iki 1939 m., kai Trečiasis Reichas okupavo Klaipėdą. Daugirdas dalyvavo uosto perdavimo komisijoje.

1935–1936 m. „Jūros“ atsakingasis redaktorius.„Jūra“ 1937 m. Nr.2 psl.35

Aktyviai dalyvavo buriuotojų veikloje, buvo Klaipėdos jachtklubo valdybos nariu.

1937 metų pradžioje Juozui Jurkūnui pasitraukus iš jūrininkystės inspektoriaus pareigų į jo vietą laikinai paskirtas Daugirdas.„Jūra“ 1937 m. Nr.1 psl.30 Balandžio 16 d. šias pareigas perėmė Teodoras Daukantas „Jūra“ 1937 m. Nr.4 psl.122

Antro pasaulinio karo pradžioje Daugirdas su šeima pasitraukė į Vokietiją, vėliau persikėlė į Kanadą. Mirė 1979 metais Kanadoje, palaidotas Čikagoje.

 Šaltiniai 

 Literatūra 
 Daugirdas Adomas. Mažosios Lietuvos enciklopedija, T. I (A-Kar). V.: Mokslo ir enciklopedijų leidybos institutas, 2000, 275–276 psl.

Kategorija:Lietuvos laivų kapitonai
Adomas